Vanoggend se veervolkies
Februarie 7, 2013 in Uncategorized
Uiteindelik het ek vanoggend die foto gekry,waarvoor ek dae lank soos ‘n papparazzi met ‘n kamera in my agterplaas rondgehardloop het en arme Kwaaitjie en gesin verpes het! Die knapie is nou op bessies en goggas.Met hierdie gemengde diëet behoort hy seker nou gouer te groei.Ek neem waar dat hy self al bietjie begin pik na insekte.
Gister het vir ‘n paar benoude oomblikke gesorg.Ek het gehoor die Janfrederikke gaan verskriklik tekere en Kwaaitjie was doodstil.By nadere ondersoek,sien ek ‘n vieslike grys kat in die boom,waar my geveerde vriendjie altyd sit en skreeu.Ek gaan toe soos ‘n beserker tekere, dat selfs my nuwe klein hondjies verwoed kef en op hul agterpote staan om hierdie vreemde gedierte te aanskou! Katgoed slaan op vlug en ek dink hy is nou al in die Kaap.
Vanoggend ontdek ek nog ‘n kuiken,dié keer ‘n rooiborsduifie.Hy is al reg om te vlieg en buite die nes sit ‘n tweede enetjie ook vluggerreed.
Dit vibreer van die lewe in my tuin.Oral is akkedissies,geitjies,miere en selfs hommelbye en ander insekte.Dis hierdie klein dingetjies wat die lewe mooi maak!
Pappie bring vir Kwaaitjie ‘n lekker sappige oranje bessie!
Kwaaitjie sluk amper vir Mammie in!
Duifie sit gereed om te vlieg!
&larr Kan julle glo?
Die binnekant van ‘n taxi &rarr
12 antwoorde op Vanoggend se veervolkies
lora2me het gesê op Februarie 7, 2013
Te oulik! Ek kan my urelank verkyk aan die voëls in die tuin. Jy het baie geduld met daardie kamera van jou!
perdebytjie het gesê op Februarie 7, 2013
Gelukkig het ek baie tyd!
adage het gesê op Februarie 7, 2013
Dis tyd dat hy ‘n bietjie kos vir die ouers bring
Ons het baie voëls in hierdie tuin omdat hier so baie bome is maar het nog nooit Koekoekke gehad nie. Dus waardeer ek jou fotos baie.Hier is ook die Kaapse papegaai (blykbaar skaars) wat die pekanneute kom eet, soms sit hulle op die gras vir so ‘n oomblikkie of twee maar ek is te laat met my kamera. Lieflike geluide!
Eenkeer was die swembad groen toe het die eendjies hier kom swem maar hulle hou nie baie van blou water nie. En ek het opgemerk die hadedas kan ook in die swembad swem en self uitklim.
Sjoe jy is gelukkig om ‘n Kaapse papegaai te sien.Ek het nog nooit een gesien nie en my voëllysie roep om hom af te merk!
tina10 het gesê op Februarie 7, 2013
Ag is dit nie mooi nie. Nou is ek tog spyt dat me kamera nie los lense het dat ek hom/haar van ver af kan kiek nie! Jy maak my sommer lus om weer iets te doen. Maandag na die laaste behandeling drink ek ‘n hele pa imodiums(sp?) vir die maag en en ‘n hele pak valiods (sp?) Dan moet jy sien hoe kry ek my tweede asem!
Ai Tina,ek is bly dat ek jou lusmaak vir iets!Baie sterkte,Maandag is amper hier!
monicahaddad het gesê op Februarie 7, 2013
Geniet nou hierdie storie sommer baie. Daai duifie-lief sal moet vlieg want ek dink nie dit kan te lekker wees om op so bol mis te sit nie 🙂
Daar was twee duifies in daai nes.Die ander een het langsaan gesit.As jy mooi kyk kan jy sy stert sien links op die foto..seker moeg vir die spul poefies!
rosiemetdorings het gesê op Februarie 8, 2013
hy lyk sommer weer pure babatjie by ma ten spyte van sy grootte
perdebytjie het gesê op Februarie 9, 2013
Voel of hy aan my behoort.Ek is skoon omgekrap as ek hom ‘n ruk lank nie sien nie!
Carol R @ Losbek het gesê op Februarie 8, 2013
Ag my moeder!!!! What’s not to love?
Seker maar meer instink as liefde!